מדינת ישראל

המזכירות הפדגוגית
אגף אמנויות

הפיקוח על החינוך המוזיקלי

שלום רב,

הנדון: "שרים מורשת עם נורית הירש"- גם בפריפריה
בשנים האחרונות מתקיים פרויקט מבורך - "שרים מורשת עם נורית הירש"- במספר בתי ספר בארץ. בבסיס התוכנית עומדת ההכרה, כי השירה היא כלי להעברת מסרים חינוכיים וערכים חברתיים ותרבותיים; היא ביטוי להלך הרוחות בחברה בתקופה, שבה נכתבו השירים וביטוי תרבותי של תקופתה. באמצעות השירה ניתן לעסוק בנושאים מרכזיים כמו מורשת, ציונות ודמוקרטיה.
שירי משוררים כמו "עושה שלום במרומיו", "בפרדס ליד השוקת", "ירושלים שלי", "מגש הכסף", "אח יא ראב", "ללכת שבי אחרייך", "רק בישראל", "לאחד החיילים", "אני שייך", "כחול ולבן"  פרי עטה של נורית הירש, מהיוצרות החשובות במוזיקה הישראלית, מלחינה ומתזמרת, ששיריה הפכו לנכסי צאן ברזל בתרבות הישראלית, משקפים יותר מכול את הקשר הבלתי נפרד בין הטקסט למוסיקה ואף יותר מזה, בין נושא השיר ללחנו. כך פוגשים התלמידים את השיר במלוא הדרו, מספר את סיפורו ומוסיף עוד נדבך למורשת הזמר הישראלי. 
בתוכנית ההעשרה זו שנקראת "שרים מורשת", הפועלת שמונה שנים בשיתוף משרד החינוך, הפיקוח על החינוך המוזיקלי ואגף תרבות ומורשת,  התלמידים נחשפים ללחניה של היוצרת נורית הירש. התלמידים  לומדים את השירים במסגרת שעורי מוזיקה ושעורי מורשת, מעמיקים בכל רבדי השפה, מורשת ותרבות בהקשר ההסטורי, הקשר בין הטקסט ללחן ומביעים את השירים במלל, צליל, צורה, צבע, תנועה, צילום, המחזה ועוד. התוכנית מאפשרת שיתופי פעולה ולמידה אינטגרטיבית משמעותית. 

בשנת תשע"ו העיר כפר סבא, שבה כל תלמידי כתות ה' עוסקים בתוכנית "שרים מורשת עם נורית הירש", הוסיפה נדבך נוסף ומשמעותי, אתר אינטראקטיבי לכלל בתי הספר היסודיים בעיר, בו מועלים כל חומרי הלימוד ועבודות התלמידים בצורה שיתופית ומכובדת.  
בסיום התהליך החינוכי נפגשים התלמידים ליום שיא עם המלחינה והיוצרת נורית הירש. מפגש זה, מביא לידי ביטוי את התהליך הארוך, שעברו התלמידים ומאפשר להם לשיר, לרקוד, לנגן ולהנות ביחד עם שיריה הנפלאים של היוצרת. פעמים רבות בארוע זה נוטלים חלק גם תלמידי הקונסרבטוריון, מגמות מוסיקה, להקות מחול וגופי בצוע נוספים ביישוב.
עד היום נטלו חלק בתוכנית כ-720 בתי ספר, ובהם כ-460,000 תלמידים.  אנו רואים חשיבות רבה להנגיש תוכנית זו לכלל ילדי ישראל, כולל אלו הלומדים בפריפריה. 
בברכה,

